Document ID: 32000R0848

Komisijas Regula (EK) Nr. 848/2000
(2000. gada 27. aprīlis),
kas groza Regulu (EK) Nr. 1168/1999, ar ko nosaka tirdzniecības standartus plūmēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1257/1999 [2], un jo īpaši tās 2. panta 2. punktu,
tā kā:
(1) Pielikumā Komisijas 1999. gada 3. jūnija Regulai (EK) Nr. 1168/1999, ar ko nosaka tirdzniecības standartus plūmēm [3], ir iekļauts nepilnīgs lielaugļu šķirņu saraksts.
(2) Nepilnīgajā lielaugļu šķirņu sarakstā, kas ietverts ANO Eiropas Ekonomikas komisijas ieteiktajos standartos par plūmēm, izšķir Prunus domestica un Prunus salicina šķirnes. Pasaules tirgus pārredzamības labad jāgroza nepilnīgais lielaugļu šķirņu saraksts, kas iekļauts Regulas (EK) Nr. 1168/1999 pielikumā.
(3) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Nepilnīgo lielaugļu šķirņu sarakstu, kas atrodams Regulas (EK) Nr. 1168/1999 pielikuma VI sadaļā (Noteikumi par marķēšanu), aizstāj ar sarakstu, kas dots šajā pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no trešā mēneša pirmās dienas pēc tās stāšanās spēkā.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 27. aprīlī

Labels: 3
17